**Kulturkontaktens rolle og oppgaver, grunnskole**

**Kulturkontakt**

Kulturkontakten er kontaktpersonen og bindeleddet mellom kommunekontakten for Den Kulturelle Skolesekken (DKS) og skolen. De skal bidra til å sikre best mulige DKS-møter mellom elever og utøvere. Kvaliteten på disse møtene avhenger av god informasjonsflyt til involverte lærere og elever slik at de kan forberede seg godt til besøket. Noen produksjoner krever konkret forarbeid, mens det for andre ikke er nødvendig med spesielle forberedelser. For alle besøkene er det uansett viktig at elevene er informert om HVA og HVEM som kommer på besøk.

Kulturkontaktene deltar i kommunenes DKS-gruppe som består av representanter fra både oppvekst og kultur i den enkelte kommune. Kommunekontakten leder arbeidet med DKS, og er ansvarlig for å kalle inn til møter for informasjon, planlegging, oppdatering og erfaringsutveksling.

**Oppgaver**

* Holde seg orientert om tilbudet fra DKS Troms. Tilbudet for kommende skoleår er tilgjengelig fra juni på www.dkstroms.no
* Fasttilbudet er turnélagt i starten av mai og dere finner det ved å søke på deres skole.
* Oversikt over ønsketilbudet sendes kommunekontakten i slutten av april. Kommunekontakten videreformidler til skolene.
* Sørge for at DKS programmet legges inn i skolens planer for kommende skoleår. Kulturkontakt bør jevnlig informere sine kollegaer på personalmøter, pr. mail, hjemmeside, internmeldinger, kulturoppslagstavle osv. Hver skole finner sin form.
* Formidle informasjon til lærerne om aktuelle produksjoner god tid i forkant av besøket, be dem sjekke www.dkstroms.no Her finnes alt av viktig informasjon, kobling til læreplaner, samt for- og etterarbeid for enkelte produksjoner. Her kan også ligge videosnutter som er fin å vise i klasserommene til elevene.
* Ansvarlig for at krav som stilles fra utøvere blir innfridd (lokaliteter, scene, publikumsoppsett, velkomst, bærehjelp etc.) Være utøvernes kontaktperson på skole, delegere ansvaret ved fravær. Flere skoler har elevarrangører som gjør mye av det praktiske arbeidet, men kulturkontakten er allikevel ansvarlig på skolen.
* Sørg for at samtlige DKS-produksjoner evalueres
* Dersom produksjonene skal vises på et annet sted enn skolen, sørge for transport i samarbeid med kommunekontakt. Reisebestillingsskjema må alltid benyttes
* Det anbefales at kulturkontaktene involverer ledelsen på skolen i arbeidet med DKS.

**DKS-portalen - skoleportalen**  
DKS-portalen er administrasjons- og kommunikasjonsflaten for DKS, og vil være en viktig del av ditt arbeid som kulturkontakt. Du logger inn via «Logg inn» på [www.dkstroms.no](http://www.dkstroms.no) Her finner du informasjon om programmet, kan gi tilbakemeldinger til DKS på fylket, oppdatere informasjonen om skolen, etc.

Les mer her: [www.denkulturelleskolesekken.no/dks-portalen/kulturkontakt/](http://www.denkulturelleskolesekken.no/dks-portalen/kulturkontakt/)

**Programpresentasjon**  
DKS-programmet består av et fasttilbud til utvalgte trinn + et bredt ønsketilbud innenfor alle kunst- og kulturuttrykk som kommunene kan velge fra for å supplere det faste programmet.

Fasttilbudet består av scenekunst, musikk, film, litteratur og visuell kunst til utvalgte trinn.

Programmet finner dere på hjemmesiden [www.dkstroms.no](http://www.dkstroms.no) Innlogging til skoleportalen gjør dere herfra. Ønsketilbudet finner dere på i egen oversikt sendt til skolene i slutten av april, da vil også alle ønsketilbud være publisert på hjemmesiden.

**Rutiner for bestilling av produksjoner**

Skolene sender sine ønsker til kommunekontakten som samordner ønskene slik at alle skolene får noe innenfor de økonomiske rammene de har tilgjengelig. Det er viktig at klassetrinn og antall elever/oppsett er angitt. Maks antall elever pr oppsett må overholdes.

**Rutiner for turnélegging**  
Fasttilbudet er ferdig turnélagt når programmet presenteres. På grunnlag av skolenes ønsker legger DKS-administrasjonen i løpet av juni alle turneer for det kommende skoleåret. Så langt det lar seg gjøre vil man forsøke å etterkomme skolenes ønsker, men på grunn av logistiske utfordringer kan tildelingen i noen tilfelle avvike fra bestillingen.

**Bekreftelse på tildelingen og justeringer av tidspunkter**

Ved skolestart går alle skolene igjennom det de har fått tildelt av DKS-produksjoner og gir tilbakemelding på ønsker om evt. justeringer av dato, elevtall og klokkeslett.   
Det er en stor fordel om skolene legger DKS-produksjonene inn i sine langtidsplaner for skoleåret.

**Rutiner for evt. avbestillinger/endringer etter at turneene er bekreftet**

* NB! Kun dersom det er helt nødvendig kan man avlyse et DKS-besøk. Dette skal i så fall gjøres av kulturkontakten i kommunen (ikke av enkeltlærere) til DKS-administrasjonen.
* Det er viktig at skolene informerer lærerne om hvordan rutinene er i slike tilfeller. Det er heller ikke anledning til å ta kontakt direkte med kunstnere eller institusjoner om avlysninger eller endringer.
* En evt. avlysning må varsles til DKS-administrasjonen minimum 1 måned før besøket skal finne sted. Dersom avbestillingen kommer senere enn 1. måned i forkant vil DKS fakturere skolen for kostnadene.

**Tilbakemelding/evaluering**

Det er viktig at en eller flere lærere ved skolen deltar på alle produksjoner. NB! Kunstnerne skal ikke overlates til seg selv med elevene.

Skolens kulturkontakt har også ansvar for at det blir gitt tilbakemelding på alle produksjoner som skolen har mottatt. Det vil i etterkant av DKS-besøket komme en automatisk generert epost til kulturkontakten om tilbakemelding.

**Bestilling av elevtransport**  
Elevtransport bestilles av skole eller kommunekontakt. På produksjoner hvor fylkeskommunen skal dekke transport brukes alltid reiseregningsskjema, som finnes på [www.dkstroms.no](http://www.dkstroms.no) under «DKS i skolen».

Ta kontakt med oss dersom noe er uklart.